**Nota informativă**

**la proiectul hotărîrii Guvernului cu privire la aprobarea proiectului de lege pentru modificarea Legii nr.161/2017 privind regimul mormintele și operele comemorative de război**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul hotărîrii Guvernului cu privire la aprobarea proiectului de lege pentru modificarea Legii nr.161/2017 privind regimul mormintele și operele comemorative de război a fost elaborat și se promovează de Ministerul Apărării. |
| **2. Condițiile ce au impus elaborarea proiectului de act normativ și finalitățile urmărite** |
| Scopul proiectului menționat constă în implementarea reformei administraţiei publice și revizuirea structurii instituțiilor din subordinea Ministerului Apărării.  În prezent, în mare parte, atribuțiile Oficiului național pentru memorie militară, prevăzute la art.7 din Legea nr.161/2017 privind regimul mormintele și operele comemorative de război, sunt exercitate de către Instituția publică „Centrul de Cultură și Istorie Militară”.  Urmare a necesității raționalizării sistemului administrativ al Ministerului Apărării, s-a determinat opțiunea de a nu institui Oficiul național pentru memorie militară, în calitate de autoritate administrativă separată, în subordinea Ministerului Apărării (art.5 din Legea nr.161/2017). Însă sarcinile și atribuțiile acestuia urmând a fi exercitate de către autoritatea competentă pentru asigurarea regimului mormintelor și operelor comemorative de război, care urmează a fi desemnată de către Guvern. |
| 1. **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu contravine legislației Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul propune operarea modificărilor la Legea nr.161/2017 prin care Oficiul național pentru memorie militară nu se va constitui în calitate de autoritate administrativă cu statut de persoană juridică, aflată în subordinea Ministerului Apărării, însă atribuțiile și funcțiile acestuia urmând a fi preluate de către autoritatea competentă pentru asigurarea regimului mormintelor și operelor comemorative de război, care în condițiile proiectului propus urmează a fi desemnată de către Guvern.  De principiu, se va propune desemnarea Centrului de Cultură și Istorie Militară a Ministerului Apărării în calitate de autoritate competentă pentru implementarea politicii statului în domeniul mormintelor și operelor comemorative de război. Acest fapt urmează a fi stabilit, după aprobarea proiectului de lege în cauză, precum și în contextul reorganizării Centrului de Cultură și Istorie Militară. În acest sens urmând a fi elaborat și înaintat un proiect de hotărâre de Guvern privind organizarea și funcționarea Centrului.  Aprobarea proiectul va contribui la eficientizarea activității și raționalizarea cheltuielilor publice în conformitate cu conceptul de reformă a administrației publice centrale.  Concomitent, se abrogă normele ce reglementează instituirea Oficiului național, numirea în funcție a conducerii și unele prevederi din dispozițiile finale și tranzitorii. |
| **5. Fundamentarea economico-financiară** |
| Implementarea proiectului nu presupune alocarea mijloacelor financiare din bugetul de stat. Prin proiectul enunțat se propune preluarea atribuțiilor Oficiului național pentru memorie militară de către o autoritate competentă pentru asigurarea regimului mormintelor și operelor comemorative de război, desemnată de către Guvern, fapt ce va genera optimizarea cheltuielilor bugetare. |
| **6. Modul de încorporare a actului în cadrul normativ în vigoare** |
| Aprobarea proiectului de lege va implica aprobarea hotărîrii Guvernului cu privire la organizarea și funcționarea noii entități. |
| **7. Avizarea și consultarea publică a proiectului** |
| Anunț privind inițierea procesului de elaborare a proiectului de lege pentru modificarea Legii nr.161/2017 privind regimul mormintele și operele comemorative de război este plasat pe pagina oficială a Ministerului Apărării www.army.md, la compartimentul *Transparența decizională*, rubrica *Anunțurile privind inițierea elaborării deciziei*. |

Ministru Eugeniu STURZA